**ЗДРАВСТВЕНИ ЦЕНТАР ВРАЊЕ**

**Број: 01-1513**

**Датум: 23.02.2021.године**

**Врање**

На основу члана 7. до 9. Посебног колективног уговора за здравствене установе чији је оснивач Република Србија, аутономна покрајина и јединца локалне самоуправе („Сл.гласник РС“ бр. 96/19 и 58/20 Анекс I), Кадровског плана за Здравствени центар Врање бр.112-01-31/2020-02 од 09.04.2020.године, допуне истог бр. 112-01-31/2020-02 од 24.12.2020.године као и Одлуке  о потреби заснивања радног односа бр. 01-1512 од 23.02.2021. године, в.д.директора Здравственог центра Врање, расписује

**О Г Л А С**

за пријем у радни однос на **одређено** време, за период до 9 (девет) месеци са пуним радним временом за следећa раднa местa:

1. **Виша гинеколошко акушерска сестра, 1 (један) извршилац** у Служби за здравствену заштиту жена ОЈ Дом здравља Здравственог центра Врање.

Услови: шести степен стручне спреме, завршена медицинска школа; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка 1.1.3.7. Примарна здравствена заштита:

-планира и пружа услуге процеса здравствене неге и подршке пацијентима, у складу са праксом и стандардима савремене здравствене неге, о чему води прописану медицинску документацију;

– спроводи превентивне и куративне мере, по налогу доктора медицине или доктора медицине специјалисте у тиму или самостално, у здравственој установи и у оквиру теренског рада;

– прати стање породиље у сва четири порођајна доба и учествује у пружа услуге здравствене неге у тиму са докторима медицине и другима или самостално, спроводи превентивне и куративне мере, по налогу доктора медицине или доктора медицине специјалисте у установи и на терену,

-припрема болесника за дијагностичко терапијске процедуре и припрема ординацију, опрему и уређаје за рад;

-врши узимање узорака у стану болесника за бактериолошко - лабораторијске прегледе;

-спроводи ординирану терапију бабињари по налогу гинеколога

врши дезинфекцију и стерилизацију материјала и инструмената;

правилно одлаже медицински отпад;

1. **Гинеколошко акушерска сестра, 1 (један) извршилац** у Служби за здравствену заштиту жена ОЈ Дом здравља Здравственог центра Врање.

Услови: четврти степен стручне спреме, завршена медицинска школа; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка 1.1.3.8. Примарна здравствена заштита:

-пружа услуге здравствене неге и подршке лицима којима је потребна нега као последица старења, повређивања, болести или других физичких и менталних поремећаја, или потенцијалих ризика за здравље у складу са праксом и стандардима савремене неге и о томе води прописану медицинску документацију;

-у тиму са докторима медицине и другима или самостално, спроводи превентивне и куративне мере, по налогу доктора медицине или доктора медицине специјалисте у установи и на терену,у оквиту теренског рада;

-припрема болесника за дијагностичко терапијске процедуре и припрема ординацију, опрему и уређаје за рад;

-учествује у дијагностици (ЕКГ, одређивање шећера у крви и др.) и врши антропометријска мерења;

-прима позиве на телефону за хитне интервенције и координира радом и усмерава све екипе хитне помоћи на терену, усмерава најближу екипу према месту интервенције и прати кретања екипа хитне помоћи на целом подручју територијалне надлежности;

-врши узимање узорака у стану болесника за бактериолошко - лабораторијске прегледе;

-прати стање породиље у сва четири порођајна доба и учествује у порођају уз надзор гинеколога и прати трудницу до породилишта, интензивно прати стање породиље два сата након порођаја (прати виталне функције), спроводи негу новорођене деце од рођења до отпуста и спроводи негу бабињаре од порођаја до отпуста и спроводи ординирану терапију бабињари по налогу гинеколога и даје терапију новорођеној деци по налогу педијатра;

-врши дезинфекцију и стерилизацију материјала и инструмената;

-правилно одлаже медицински отпад;

1. **Медицинска сестра техничар на осталим болничким одељењима, 1 (један) извршилац** у Служби за интерну медицину ОЈ Општа болница Здравственог центра Врање.

Услови: четврти степен стручне спреме, завршена медицинска школа; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка 2.1.13. Секундарна здравствена заштита.

-планира и пружа услуге процеса здравствене неге и подршке пацијентима у складу са праксом и стандардима савремене здравствене неге, о чему води прописану медицинску документацију;

-обавља сложене медицинске мере код болесника у поступку неге, терапије, дијагностике и рехабилитације;примењује прописану терапију и контролише узимање лекова;врши припрему болесника и асистира лекару при интервенцијама;учествује у пријему болесника, визити, посматра пацијента и обавештава лекара о стању пацијента;прати опште стање пацијента, мери и евидентира виталне функције и друге показатеље;припрема простор, медицинску опрему, инструменте и материјал за рад;спроводи мере за спречавање интрахоспиталних инфекција;

учествује у набавци потребног материјала;одлаже и уклања медицински отпад на прописани начин; припрема и прати пацијенте приликом специјалистичко-консултативних и других прегледа;

прикупља материјал за лабораторијске и друге анализе; стара се о хигијенско-техничкој исправности просторија службе, води бригу о исправности медицинске опреме на одељењу и стара се о стерилности инструмената;

спроводи личну и општу хигијену пацијената;

стара се о исхрани пацијената; припрема пацијента за пријем посета и отпуста са одељења; стара се о спровођењу кућног реда;

обавља послове у амбуланти, води протокол лекара, амбулантни протокол и сл; сарађује и координира са другим здравственим радницима, преноси искуства на млађе сестре и уводи у рад приправнике и новопримљене сестре; ради на свом стручном усавршавању;

ради на здравственом васпитању и подизању здравствене културе становништва, ради на унапредјењу и афирмацији одељења и запослених; одговоран је за средства са којима рукује, за уредност, тачност и за квалитет послова из делокруга свога рада; одговоран је за правилно и уредно вођење медицинске документације; обавља административне послове; уредно води књигу примопредаје и исту потписује приликом примопредаје; пружа стручну пратњу приликом транспорта пацијента у здравствену установу вишег нивоа; придржава се мера заштите на раду.

Обавља и друге послове који су сродни са предвиђеним пословима.

За свој рад одговоран је начелнику службе, главној сестри службе, главној сестриОЈ Опште болнице Врање и главној сестри ЗЦ Врање.

1. **Медицинска сестра техничар на осталим болничким одељењима, 1 (један) извршилац** у Служби за урологију ОЈ Општа болница Здравственог центра Врање.

Услови: четврти степен стручне спреме, завршена медицинска школа; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка 2.7.10. Секундарна здравствена заштита.

– планира и пружа услуге здравствене неге и подршке пацијентима, у складу са праксом и стандардима

савремене здравствене неге, о чему води прописану медицинску документацију;

– врши припрему болесника и асистира лекару при интервенцијама;

– прати опште стање пацијента, мери и евидентира виталне функције и др. показатеље;

– припрема простор, медицинску опрему, инструменте и материјал за рад;

– спроводи мере за спречавање интрахоспиталних инфекција;

– учествује у набавци потребног материјала;

– одлаже и уклања медицински отпад на прописани начин;

–За свој рад одговоран је главној медицинској сестри / техничару службе/ и начелнику службе

1. **Медицинска сестра техничар на осталим болничким одељењима, 1 (један) извршилац** у Служби за неурологију ОЈ Општа болница Здравственог центра Врање.

Услови: четврти степен стручне спреме, завршена медицинска школа; положен стручни испит, лиценца, најмање 6 месеци радног искуства у наведеном звању.

***Опис послова:***према измени и допуни правилника о организацији  и  систематизацији послова Здравственог центра Врање члан 28. тачка 2.2.10. Секундарна здравствена заштита.

Планира и пружа услуге процеса здравствене неге и подршке пацијентима у складу са праксом и стандардима савремене здравствене неге, о чему води прописану медицинску документацију;обавља сложене медицинске мере код болесника у поступку неге, терапије, дијагностике и рехабилитације;примењује прописану терапију и контролише узимање лекова;врши припрему болесника и асистира лекару при интервенцијама;учествује у пријему болесника, визити, посматра пацијента и обавештава лекара о стању пацијента;прати опште стање пацијента, мери и евидентира виталне функције и друге показатеље;припрема простор, медицинску опрему, инструменте и материјал за рад;спроводи мере за спречавање интрахоспиталних инфекција;учествује у набавци потребног материјала;одлаже и уклања медицински отпад на прописани начин; припрема и прати пацијенте приликом специјалистичко-консултативних и других прегледа; прикупља материјал за лабораторијске и друге анализе; стара се о хигијенско-техничкој исправности просторија службе, води бригу о исправности медицинске опреме на одељењу и стара се о стерилности инструмената; спроводи личну и општу хигијену пацијената; стара се о исхрани пацијената; припрема пацијента за пријем посета и отпуста са одељења; стара се о спровођењу кућног реда; обавља послове у амбуланти, води протокол лекара, амбулантни протокол и сл; сарађује и координира са другим здравственим радницима, преноси искуства на младје сестре и уводи у рад приправнике и новопримљене сестре; ради на свом стручном усавршавању; ради на здравственом васпитању и подизању здравствене културе становништва, ради на унапредјењу и афирмацији одељења и запослених; одговоран је за средства са којима рукује, за уредност, тачност и за квалитет послова из делокруга свога рада; одговоран је за правилно и уредно вођење медицинске документације; обавља административне послове; уредно води књигу примопредаје и исту потписује приликом примопредаје; пружа стручну пратњу приликом транспорта пацијента у здравствену установу вишег нивоа; придржава се мера заштите на раду.

Обавља и друге послове који су сродни са предвиђеним пословима.

* За свој рад одговоран је главној медицинској сестри / техничару службе/ и начелнику службе.

**Заинтересовани кандидати подносе:**

* Пријаву на оглас са кратком пословном биографијом и контакт телефоном
* Фотокопија личне карте или очитане податке са личне карте, уколико је чипована
* Оверену фотокопију дипломе
* Оверену фотокопију уверења о положеном стручном испиту
* Оверену фотокопију важеће лиценце
* Фотокопију извода из матичне књиге венчаних (уколико је презиме кандидата различито на дипломи и лиценци или на неком од приложених докумената)

Неопходно је да кандидати на коверти јасно назначе за које радно место конкуришу, без обзира да ли конкуришу за једно или више радних места.

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Изабрани кандидати пре заснивања радног односа дужни су да доставе лекарско уверење као доказ о здравственој способности за послове за које се заснива радни однос.

Рок за подношење пријава је **8 дана** од дана објављивања на web страници Министарства здравља Републике Србије.

Кандидати који се благовремено јаве на оглас са потпуном конкурсном документацијом и који испуњавају услове огласа могу бити позвани на разговор, ради пружања додатних информација, које могу бити важне за доношење одлуке за пријем у радни однос.

Кандидатима који не буду изабрани, враћа се конкурсна документација уз одлуку о избору кадидата, на адресу коју буду приложили у пријави.

Избор кандидата вршиће се у складу са чл. 6 и 7. Правилника о процедури заснивања радног односа у Здравственом центру Врање број 02-5308/5 од 23.10.2018.године.

Коначну одлуку о избору кандидата доноси директор Здравственог центра Врање.

Непотпуне, неодговарајуће и неблаговремене пријаве неће се разматрати.

Пријаву доставити у затвореној коверти са назнаком **„за оглас број 07"**  на адресу :

**Здравствени центар Врање**

**Улица: Јована Јанковића Лунге бр.1**

**17500 Врање**

**В.Д. ДИРЕКТОРА**

**ЗДРАВСТВЕНОГ ЦЕНТРА ВРАЊЕ**

**Др Љиљана Антић**